ΓΡΑΠΤΗ ΕΡΩΤΗΣΗ P-2939/02

υποβολή: Chris Davies (ELDR) προς την Επιτροπή

(10 Οκτωβρίου 2002)

Θέμα: Το μέλλον της αρωματοθεραπείας

Οι αρωματοθεραπευτές έχουν εκφράσει ανησυχίες ότι οι προτάσεις για τη σήμανση των αλλεργιογόνων στα αρώματα όπως ορίζεται στην οδηγία 76/768/ΕΟΚ(1) για τα καλλυντικά προϊόντα, δεν κάνουν διάκριση μεταξύ συνθετικών και φυσικών ενώσεων, πράγμα που θα έχει σοβαρές επιπτώσεις στο επάγγελμά τους.

Στην απάντηση της Επιτροπής της 24ης Σεπτεμβρίου 2002 στη γραπτή ερώτηση Ε-2126/02(2), οι αρωματοθεραπευτές ανταπαντούν αναφέροντας ότι οι δοκιμές που πραγματοποιούνται με συνθετικές ενώσεις φυσικών προϊόντων συχνά έχουν αλλεργιογόνα αποτελέσματα λόγω των ακαθαρσιών που αυτές περιέχουν και όχι λόγω των ίδιων τωνλικών. Είναι, λοιπόν, πιθανό, ηπερευαισθησία σ' αυτά να μην οφείλεται στα ίδια τα ύποπτα ως αλλεργιογόναλικά (καθαρό λιμονένιο, καθαρή λιναλόλη κλπ) αλλά στις ελάχιστες ποσότητες προϊόντων οξείδωσης που αναπόφευκτα συνυπάρχουν μ' αυτές τις ασταθείς ενώσεις. Είναι γνωστό ότι το οξειδωμένο λιμονένιο, α-πινένιο και δέλτα-3-καρένιο δημιουργούν προβλήματα στα ευαίσθητα δέρματα. Το λιμονένιο είναι ένα από τα 26 ύποπτα αλλεργιογόνα. Στην καθαρή τους μορφή και όταν προστίθεται κάποιο αντι-οξειδωτικό, ορισμένες τουλάχιστον από τις ουσίες αυτές πιθανότατα δεν είναι αλλεργιογόνες και ο παράγων αυτός δεν έχει αποκλεισθεί από τα πειραματικά δεδομένα.

Οι φυσικές ενώσεις πουπάρχουν στα αιθέρια έλαια δεν οξειδώνονται εξαιτίας της παρουσίας άλλων φυσικών ενώσεων όπως π.χ. οι φουρανοκουμαρίνες. Στις συνθετικές ενώσεις όμως αυτό δεν συμβαίνει. Πολλές φυσικές ενώσεις παρουσιάζονται κυρίως ως ένα συγκεκριμένο γεωμετρικό ισομερές ή εναντιομερικό ισομερές. Υπάρχει όμως περίπτωση οι φυσικές αυτές ενώσεις να παρουσιάζονται ως 2, 4 ή παραπάνω ισομερή. Οι συνθετικές ενώσεις συχνά είναι ρακεμικές (50-50 μίγμα εναντιομερικών ισομερών) ή έχουν άλλη ισομερική σύσταση. Δεν είναι επιστημονικά αποδεδειγμένο ότι αυτές οι διαφορετικές μορφές ισομερών έχουν την ίδια αλλεργιογόνα δράση. Μπορεί, για παράδειγμα, μια από τις μορφές αυτές να μην έχει αλλεργιογόνα αποτελέσματα.

Έχει η Επιστημονική Επιτροπή για τα καλλυντικά προϊόντα που απευθύνονται σε καταναλωτές λάβειπόψη αυτά τα στοιχεία στα συμπεράσματά της·

(1) ΕΕ L 262 της 27.9.1976, σελ. 169.

(2) ΕΕ C 28 E της 6.2.2003, σελ. 190.

Απάντηση του κ. Byrne Εξ ονόματος της Επιτροπής

(31 Οκτωβρίου 2002)

Η γνώμη της επιστημονικής επιτροπής για τα καλλυντικά και τα μη εδώδιμα προϊόντα της 8ης Δεκεμβρίου σχετικά με τις αλλεργίες καταναλωτών σε αρωματικές ουσίες βασίζεται σε έναν εκτενή αριθμό μελετών που έχουν δημοσιευτεί σε έγκριτα επιστημονικά περιοδικά και τεκμηριώνεται από αυτές. Σε καμία από τις μελέτες αυτές δεν προκύπτει διαφορά, όσον αφορά την αλλεργιογένεση, ανάμεσα σε αρωματικά συστατικά που παράγονται συνθετικά και σε αρωματικά συστατικά που εκχυλίζονται από φυσικά προϊόντα. Ένα σημαντικό πρόβλημα όσον αφορά τις αρωματικές ουσίες φυσικής προέλευσης είναι η δυσκολία ελέγχου της ποιότητας. Μπορεί ναπάρχουν σημαντικές διαφορές όσον αφορά την περιεκτικότητα τοξικών/ ευαισθητοποιητικών χημικών ουσιών· όπως π.χ. το βρύο βελανιδιάς. Από την επιστημονική επισκόπηση της σχετικής βιβλιογραφίας δεν προκύπτει ότι οι αρωματικές ενώσεις φυσικής προέλευσης είναι ασφαλέστερες από τις συνθετικές.

Η Επιτροπή γνωρίζει ότι προϊόντα οξείδωσης και ισομερή μπορεί να επηρεάσουν την ενδεχόμενη αλλεργιογόνο δράση ορισμένων αρωματικών συστατικών, τόσο συνθετικής όσο και φυσικής προέλευσης.

Το θέμα των προϊόντων οξείδωσης και των ισομερών έχει εξεταστεί από την επιστημονική επιτροπή για τα καλλυντικά και τα μη εδώδιμα προϊόντα, π.χ. το d-λιμονένιο και την ικανότητά του να σχηματίζει προϊόντα οξείδωσης με αλλεργιογόνο δράση. Δεν προτείνεται κάποιος περιορισμός για τα άλλα ισομερή του, δηλαδή το l-λιμονένιο και το dl-λιμονένιο.

Επίσης, η Διεθνής Ένωση Αρωματοποιίας συνιστά όπως, το d-, l- και το dl-λιμονένιο και τα φυσικά προϊόντα που περιέχουν ποσότητες αυτών, χρησιμοποιούνται μόνο όταν το επίπεδοπεροξειδίων τηρείται στο χαμηλότερο εφικτό επίπεδο, π.χ. με την προσθήκη αντιοξειδωτικών τη στιγμή της παραγωγής.